Projekt  »Brati gore«

Alpska konvencija, mednarodna organizacija za trajnostni razvoj in zaščito Alp, katere članica je tudi Slovenija, je podala pobudo o praznovanju  svetovnega dneva gora, ki ga obeležujemo 11. decembra. Praznovanju so se na OŠ Danila Lokarja Ajdovščina pridružili tudi petošolci, ki so vključeni v OPB. Pod mentorstvom knjižničarke Nataše Markič in učiteljice Izidore Černigoj so prisluhnili branju dveh legend; najprej so prebrali *Kako je nastalo Blejsko jezero*, nato pa so v roke vzeli  Javorovega hudiča in prebrali še *Kako so Votličani prišli do svojega okna in zakaj Dolančani ne vidijo na morje*. Na osnovi prebranega so ustvarjali razglednice z motivi Blejskega jezera, Otliškega okna, Čavna in drugih slovenskih gora.

Več o projektu lahko preberete na naslednji povezavi: <http://www.pzs.si/novice.php?pid=10618>